Nem jó az Apple AirTagbe a rosszízű gombelem
Vagy legalábbis a gyártó nem vállal garanciát a megfelelő működésére.
Elemeket nyelni potenciálisan életveszélyes móka, a probléma megtörténte esetén a szerencsétlenül jártakat haladéktalanul a sürgősségi kell vinni, hogy az orvosok kivizsgálják a helyzetet, hiszen az elemekből esetlegesen kifolyó sav maró hatású. Efféle balesetek tipikusan gyerekekkel történnek, de a szülőknek nem kell pánikba esniük, jobb esetben megvárható az elem széklettel együtt való távozása.

Természetesen történtek lépések az elemnyelés esélyének minimalizálása érdekében, egyes modellekre savanyú bevonat kerül, hogy a lenyelésük helyett kiköpjék azokat a gyerekek. Az Apple nemrég közölte, hogy sajnos az ilyen bevonattal ellátott CR2032 gombelemek működésére nem vállal garanciát az AirTag követőkütyüjében, mivel állítása szerint a bevonatuk miatt nem mindegyik esetében megfelelő az elem pólusai és kütyü kontaktpontjai közti elektromos kapcsolat.

TOVÁBBI CIKKEK A ROVATBÓL

-   Jó hírrel szolgált a PC-s játékosoknak a Sony
-   Betiltja a sugar daddy mobilappokat a Google
-   Szünetel az Oculus Quest 2 forgalmazása

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Tech AirTag gombelem Apple